केरल में सामने आए कोविड-19 के 7,719 नए मामले, 161 और लोगों की मौत
केरल में सोमवार को कोविड-19 से 161 मौतें हुईं और 7,719 नए मामले आए जिससे राज्य में संक्रमण के कुल मामले बढ़कर 27,05,933 हो गए और मृतकों की संख्या बढ़कर 11,342 तक पहुंच गई।
तिरुवनंतपुरम: केरल में सोमवार को कोविड-19 से 161 मौतें हुईं और 7,719 नए मामले आए जिससे राज्य में संक्रमण के कुल मामले बढ़कर 27,05,933 हो गए और मृतकों की संख्या बढ़कर 11,342 तक पहुंच गई। राज्य सरकार के एक स्वास्थ्य बुलेटिन में कहा गया कि पिछले 24 घंटों में 68,573 नमूनों की जांच की गई और जांच संक्रमण दर 11.26 प्रतिशत है। राज्य में अब तक 2,12,89,498 नमूनों की जांच की जा चुकी है। बुलेटिन के अनुसार उपचाराधीन मरीजों की संख्या 1,13,817 है। कोरोना संक्रमण से 16,743 और लोग ठीक हुए, जिससे राज्य में अब तक ठीक होने वाले लोगों की कुल संख्या बढ़कर 26,10,368 हो गई है। केरल में आज सबसे अधिक 1,170 मामले तिरुवनंतपुरम में आए, इसके बाद एर्नाकुलम में 977 और कोल्लम में 791 मामले सामने आए।वहीं, भारत में एक दिन में कोविड-19 के 70,421 नए मामले सामने आने के बाद देश में संक्रमितों की संख्या बढ़कर 2,95,10,410 हो गई। देश में 74 दिन बाद संक्रमण के इतने कम मामले सामने आए हैं। उपचाराधीन मरीजों की संख्या भी करीब दो माह बाद, 10 लाख से कम हो गई है। केन्द्रीय स्वास्थ्य मंत्रालय की ओर से जारी किए गए आंकड़ों के अनुसार, देश में पिछले 24 घंटे में संक्रमण से 3,921 और लोगों की मौत के बाद मृतक संख्या बढ़कर 3,74,305 हो गई। वहीं, उपचाराधीन मरीजों की संख्या भी कम होकर 9,73,158 हो गई है, जो कुल मामलों का 3.30 प्रतिशत है। पिछले 24 घंटे में उपचाराधीन मामलों में कुल 53,001 की कमी आई है। आंकड़ों के अनुसार, देश में अभी तक कुल 37,96,24,626 नमूनों की कोविड-19 संबंधी जांच की गई है, जिनमें से 14,92,152 नमूनों की जांच रविवार को की गई। नमूनों के संक्रमित आने की दैनिक दर 4.72 प्रतिशत है। पिछले 21 दिन से संक्रमण की दैनिक दर 10 प्रतिशत से कम बनी हुई है। वहीं, संक्रमण की साप्ताहिक दर भी कम होकर 4.54 प्रतिशत हो गई है। आंकड़ों के अनुसार, संक्रमण मुक्त हुए लोगों की संख्या लगातार 32वें दिन संक्रमण के नए मामलों से अधिक रही। देश में अभी तक कुल 2,81,62,947 लोग संक्रमण मुक्त हो चुके हैं और मरीजों के ठीक होने की राष्ट्रीय दर 95.43 प्रतिशत है। कोविड-19 से मत्यु दर बढ़कर 1.27 प्रतिशत हो गई है। देश में अभी तक कुल 25,48,49,301 लोगों को कोविड-19 रोधी टीके लग चुके हैं। ये भी पढ़ें